钦定古今图书集成/方舆汇编/职方典/第1320卷 > 《游南山序》元·结
## 钦定古今图书集成/方舆汇编/职方典/第1320卷 > 《游南山序》元·结

阴阳精气，结为山岳者，则为胜为异，为奥为閟。故万
岭交峙，而“嵩、华辨其方；群岳效灵，而瀛、壶拔其类。”是
知仙居灵宅，其必有党乎？鸣弦之北址，果业之东阜，
高不百仞，广才千亩，层岩石室，幽谷灵洞，殊景异观，
秀绝奇伟。虽瀑流之下卢峰，悬磴之跻丹峤，路远莫
“馀，不知其伦拟焉。”按《寺记》云：“昔有方士，于是山炼
金变形，羽服登仙，故石室丹灶，至今存焉。”观其东岭
削成石，莹如玉，冈峦峭竦，岩壁杳复。扪藟而升，如造
云根；缥缈婵娟，似霞衣可攀。真气胜而尘累捐，五蕴
破而清机闲。荡然放怀，如两翼之已生，赤城之可接。
噫！境变志先，若符契之协从也。下临长川，澄波吐澜，
烟“霞久收，飞鸟不喧。杳渺逶迤，流注无间。”西贞巨壑，
连嶂如屏。林霭朝翠，岩光昼清。篠簜藏辉，松杉下冥。
虚豁寂寥，涵风有声。绿岭未极，划开洞门。黛容峥嵘，
诡状轮菌。疑伏龙怪，镇含烟云。又有古木，倒傍绝壁。
盘根网络，挂落空碧。崩崖旁倾，援迳下仄。羽人幽会，
此焉瑶席。抟翠壁而直上，轧崎岖于紫“气。双岩屹以
中断，奔屏蹙而成室。涵孕精爽，澄凝气源。信列仙之
攸居，岂尘俗之所止哉？”呜呼！鹤驾一去，凤箫响绝。荆
榛蔽路，危磴败灭。迹留人境而举世莫知，地连精刹
而群游莫至。吁！又何怪乎其晦藏也！元和丙申岁秋
八月，余以胶鬲之困，寓居精舍，再从兄昭肃，时假兹
邑。政便于人，务简多暇。于当寺僧智揵日探道源，揵
亦好古饕奇之士也。因语故实，缅想羽客之元风，以
为灵迹神踪，精诚必复。乃操刃持畚，履险通幽，梯绝
栈而历巉崖，排蒙龙而登杳蔼。时更千稔，而神居秘
躅，粲然皆睹。嗟乎！芝田元圃，岂远乎哉！天之与人，气
通则合。客有顾咨而谂予者，或应之曰：“天之运否泰
相济，故善利称德，下民昏垫。人之道行藏有数，故棘
津蓬蔂，时惟鹰扬。灵物必通，道在斯著。不然何荒阻
千祀，勃焉而兴。”乃为铭曰：“凿石通道兮援木枝，仰攀
洞口兮践攲危。奔龙伏虎兮势状奇，林攒峰倚兮蟠
云螭。下临阴谷兮神以栗，嵌岩岩兮洞无极。老松萧
瑟兮生远风，兴云沛沛兮烟雾黑。悬岩排空”兮色喷
黛，坚根网络兮层霄外。披霓解带兮羽翼生，下眺遥
江兮入青霭。“世道纷纶兮何足谓，朝为荣华兮夕憔
悴。不如幽谷兮阅仙经，冀浮丘兮整烟辔。”我窥丹灶
兮坐山腹，众峰参差兮隐云族。凿仙岭兮望瑶台，朝
霞照海兮锦绮开。信赤松之所升降，王乔之所往来。
道或用晦兮灵物斯潜，殷道未昌兮“说筑傅岩，纷予
感此兮勒铭云根。”山既不朽兮与名长存。